86 CI. FRAUNHOFERA. 



Etymologiam genus hoc nostrum agnoscit a nomine Josephi de Fraunhofer, 

 Equitis, quondam Pi. Academiae Monacensis socii et decoris, qui miro ingenio mi- 

 raque arte luminis naturam perscrutatus , summis inventis Physicen exornavit et 

 stabilivit, qui sidera acutissimis telescopiis, minutissima naturae miracula microscopiis 

 approximavit , et dum praematura morte ereptus occideret, collegas et amicos re- 

 Hquit non solum de literarum jactura moestissimos, sed singularem ejus humanita- 

 tem morumque sinceritatem justo desiderio culturos. 



1. FRAUNHOFERA multiflora. t Tab. ccxxxv. 



Frutex vel arbuscula sex ad octo pedes altus. F»ami vagi, teretes, sub angulo recto patentes 

 et irregulariter ramulosi, epidermide cincreo-plumbea laevigata tecti. Piamuli ultimi angulati, pube 

 patente nitidula tandem fulva dense obsessi. Folia sparsa, petiolis teretiusculis brevibus dense 

 puberulis, ovata aut ovato-oblonga, basi inaequaliter subcordata, obtusa, irregulariter serrata , 

 serraturis haud ita profundis nunc crebrioribus nunc remotis aut interdum fere evanidisj magni- 

 tudine valde varia: dimidium pollicem ad sesquipollicem longa , inque eodem ramulo saepe di- 

 versae magnitudinis, sicciuscula et nonnihil seabra, nervo et venis arcuatis subparallelis rcticulato- 

 connexis pracsertim in inferiore facie prominentibus. Pubes in utraque pagina vestiens tandem 

 saepe evanescit. Color foliorum obscure viridis , in facie inferiore glaucescenti - incanus ; venarum 

 purpurascens. PiAcemi e superioribus axillis aut terminales, unum ad duos pollices longi, graciles. 

 Pedunculus communis pubens. Pedicelli nunc solitarii , nunc nonnulli aggregati , saepius bini , 

 perbreves, vix dimidiam lineam longi, ita ut flores sessiles videantur ; post florum lapsum persi- 

 stentes. Bractea minima ad cujusvis floris vel ad geminorum basin, subulata. Flores minuti, 

 non lineam lati. Calyx extus pilis tenuibus nitidis adspersus, laciniis ovato - triangularibus, mar 

 gine extenuato irregulariter laciniato - dentatis. Corolla patens, calyce duplo major. Petala oblonga, 

 obtusa, nervo medio lato roseo-puniceo instructa , in margine extenuato pallidiore grosse et irre- 

 gulariter dentala , glabra , cum calyce persistentia. Stamina alba. Filamenta e disco tenui car- 

 noso subulata, corolla duplo breviora ; antherae didymae, introrsum medio dehiscentes , connectivo 

 dorsali angusto. Ovakium depresso-globosum, foecundatum pyramidatum , tenuissime et nitidule 

 pubens, in stylum brevem protractum, qui stigmate latiusculo peltato carnoso, saepe umbonato ter- 

 minatur. Fructus immaturus unguem longus, lineam crassus , e cylindrico conico- attenuatus 

 ideoque siliquacformis , pubens, incanus, duriusculus , laxe nucleum involvens cylindricum acutius- 

 culum album. 



Crescit in sylvis Caa - tinga dictis in interioribus Provinciae Bahicnsis, inter Filla Nova 

 da Rainha ct Jlumcn S. Francisci. 



Observata mense Martio. $ 



Explic. Tab. CCXXXV. i. Flos. 2. Calyx. 3. Corolla cum genitalibus, annulo perigyno arte de- 

 presso. 4-. Genitalia seorsim. 5. Apex staminis. 6. Apex styli cum stigmate virgineo. Omnia m. a. 7. Fruc- 

 tus immaturus in calyce integer et horizontaliter dissectus , in. n. 8. Idem auctus. 9. 10. Idem transversim 

 et longitudinaliter sectus. 11. Nucleus. 12. Petalum. i3. Calycis laciniae duac. Omnia m. a. 



